**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԳՆՈՒՄՆԵՐԻ ՀԵՏ ԿԱՊՎԱԾ ԲՈՂՈՔՆԵՐ ՔՆՆՈՂ ԱՆՁ**

**ՀԱՅՏԱՐԱՐՈՒԹՅՈՒՆ**

**ԲՈՂՈՔԻ ՆԵՐԿԱՅԱՑՄԱՆ ՎԵՐԱԲԵՐՅԱԼ**

**Բողոքի ծածկագիրը և ամսաթիվը՝** ԳԲԽ-ԷՍ-2018/110, 30.10.2018թ.

**Բողոք բերող անձ՝** «ԼԻՄՈՒՇ» ՍՊԸ

**Պատվիրատու** ՀՀ ՊԱՇՏՊԱՆՈՒԹՅԱՆ ՆԱԽԱՐԱՐՈՒԹՅՈՒՆ

**Ընթացակարգի ծածկագիրը՝** «ՀՀ ՊՆ ՆՏԱԴ-ԷԱՃԱՊՁԲ-8/1» ծածկագրով էլեկտրոնային աճուրդ

Գնման առարկա՝ A4 ֆորմատի թղթի ձեռքբերում

**Բողոքի պահանջը`**

Պարտավորեցնել «ՀՀ ՊՆ ՆՏԱԴ-ԷԱՃԱՊՁԲ-8/1» ծածկագրով էլեկտրոնային աճուրդով մրցույթի 1-ին չափաբաժնի տեխնիկական բնութագրերը փոփոխել, ինչը հնարավորություն կտա թվով ավելի շատ ընկերությունների, այդ թվում «Լիմուշ» ՍՊԸ-ին մասնակցել մրցույթին, քանի որ «Լիմուշ» ՍՊԸ-ի կողմից առաջարկվող Maestro Expert A4 ֆորմատի թուղթը նույնպես A դասի է, շեղումները՝ չնչին են, որոշ չափանիշներով նաև գերազանցում է պատվիրատուի առաջադրված տեխնիկական բնութագրերը:

Տեղեկացնում ենք, որ «Գնումների մասին» ՀՀ օրենքի՝

* 50-րդ հոդվածի 10-րդ մասի համաձայն` յուրաքանչյուր անձ, որի շահերը խախտվել են կամ կարող են խախտվել բողոքարկման հիմք ծառայած գործողությունների արդյունքում, իրավունք ունի մասնակցելու բողոքարկման ընթացակարգին` մինչև բողոքի վերաբերյալ որոշում ընդունելու ժամկետը գնումների հետ կապված բողոքներ քննող անձին ներկայացնելով համանման բողոք: Նույն հոդվածի համաձայն՝ բողոքարկման ընթացակարգին չմասնակցած անձը զրկվում է գնումների հետ կապված բողոքներ քննող անձին համանման բողոք ներկայացնելու իրավունքից,
* 51-րդ հոդվածի 1-ին մասի համաձայն` գնումների հետ կապված բողոքներ քննող անձին ներկայացված բողոքն ինքնաբերաբար կասեցնում է գնման գործընթացը` նույն օրենքի 50-րդ հոդվածի 9-րդ մասով նախատեսված հայտարարությունը հրապարակվելու օրվանից մինչև բողոքարկման վերաբերյալ ընդունված որոշման՝ տեղեկագրում հրապարակման օրը ներառյալ: